Limbažos

**APSTIPRINĀTS**

ar Limbažu novada domes

27.01.2022. sēdes lēmumu Nr.2

(protokols Nr.1, 4.§)

**Limbažu novada pašvaldības Institūciju sadarbības grupas**

**bērnu tiesību aizsardzībā**

**NOLIKUMS**

*Izdots saskaņā ar*

*likuma “Par pašvaldībām” 41.panta pirmās daļas 2.punktu*

*un 61.panta trešo daļu,*

*Ministru kabineta 2017. gada 12. septembra noteikumu Nr.545*

*“Noteikumi par institūciju sadarbību bērnu tiesību aizsardzībā” 14.punktu*

1. **VISPĀRĪGIE JAUTĀJUMI**
2. Limbažu novada pašvaldības Institūciju sadarbības grupa bērnu tiesību aizsardzībā (turpmāk – Sadarbības grupa) ir Limbažu novada pašvaldības domes izveidota konsultatīva koleģiāla institūcija, starpinstitucionālās sadarbības nodrošināšanai bērnu tiesību aizsardzības jomā.
3. Sadarbības grupas mērķis:
   1. sekmēt efektīvu institūciju sadarbību bērnu tiesību aizsardzības jomā, nodrošinot visu iesaistīto institūciju mērķtiecīgu rīcību, lai, maksimāli izmantojot institūciju rīcībā esošos resursus, nodrošinātu bērnu tiesību un interešu vislabāko aizsardzību Limbažu novada pašvaldībā (turpmāk - Pašvaldība);
   2. koordinēt darbu ar bērniem, kuriem ir antisociāla uzvedība un kuri pieļauj likumpārkāpumus, tai skaitā neattaisnoti kavē izglītības iestādes, ar bērniem, kuri ir pakļauti tādiem mājas apstākļiem, aprūpes trūkumam vai vardarbībai, kuru dēļ apdraudēta viņu dzīvība, veselība vai attīstība, un šo bērnu ģimenēm;
   3. veicināt pašvaldības un valsts iestāžu un institūciju sadarbību bērnu un viņu ģimeņu problēmu risināšanā;
   4. veidot efektīvu sadarbības modeli, pasākumu kopumu bērna un viņa likumisko pārstāvju atbalstam.
4. Sadarbības grupa darbojas, pamatojoties uz Bērnu tiesību aizsardzības likumu, Ministru kabineta 12.09.2017. noteikumiem Nr. 545 “Noteikumi par institūciju sadarbību bērnu tiesību aizsardzībā”” (turpmāk - Noteikumi) un citiem spēkā esošajiem normatīvajiem aktiem.
5. Sadarbības grupas uzdevumi:
   1. izskatīt individuālus gadījumus saistībā ar iespējamiem bērna tiesību pārkāpumiem, ja ir nepieciešama ātra rīcība un vairāku institūciju sadarbība, kā arī, ja radušos situāciju nav iespējams atrisināt vienas institūcijas ietvaros vai nav to izdevies atrisināt ilgstošā laikposmā;
   2. izskatīt individuālus gadījumus saistībā ar bērnu, kurš pieļauj pārkāpumus, un viņa ģimeni, lai izvēlētās sociālpsiholoģiskās, pedagoģiskās un administratīvās ietekmēšanas metodes būtu atbilstošas izdarītajiem pārkāpumiem un bērna vecumam:
      1. skaidrot cēloņus, kas veicina konkrētā bērna antisociālu uzvedību, veikt bērna riska un aizsardzības faktora novērtējumu, skaidrot un mazināt riskus, ko bērns rada sev un apkārtējiem;
      2. izstrādāt atbalsta programmu bērnam un viņa ģimenei vai uzvedības sociālās korekcijas programmu bērnam, kuram iekārtota profilakses lieta, bērna labākajās interesēs nosakot pasākumus, ar mērķi mazināt vai novērst bērna antisociālās uzvedības riskus un tās radītās sekas un veicināt bērna iekļaušanu sabiedrībā;
   3. sniegt Labklājības ministrijai priekšlikumus normatīvo aktu pilnveidei un sadarbības uzlabošanai bērnu tiesību aizsardzības jomā;
6. **SADARBĪBAS GRUPAS TIESĪBAS**
7. Pieprasīt un saņemt no valsts un Pašvaldību iestādēm, juridiskām un fiziskām personām informāciju Sadarbības grupas kompetencē esošo jautājumu risināšanai.
8. Nepieciešamības gadījumā pieaicināt kompetento institūciju pārstāvjus.
9. Pilnvarot citus Noteikumu 6.punktā minēto institūciju pārstāvjus nolikuma 4.1. un 4.2. apakšpunktos noteikto pienākumu realizēšanai.
10. **SADARBĪBAS GRUPAS STRUKTŪRA**
11. Sadarbības grupā darbojas pārstāvji no šādām institūcijām un struktūrvienībām:
    1. Pašvaldības policijas;
    2. Pašvaldības bāriņtiesas;
    3. Pašvaldības Sociālā dienesta;
    4. Pašvaldības Limbažu novada Izglītības pārvaldes.
12. Sadarbības grupas sastāvu apstiprina Limbažu novada pašvaldības dome.
13. Pirmo Sadarbības grupas sēdi sasauc Limbažu novada pašvaldības domes priekšsēdētāja norīkota amatpersona. Pirmajā Sadarbības grupas sanāksmē Sadarbības grupas pārstāvji no sava vidus uz gadu ievēlē Sadarbības grupas vadītāju un vadītāja vietnieku.
14. Sēdes sasauc un vada Sadarbības grupas vadītājs, bet viņa prombūtnes laikā vadītāja vietnieks.
15. Sadarbības grupas darbu materiāltehniski nodrošina Pašvaldības Limbažu novada Izglītības pārvalde. Tās norīkots darbinieks veic Sadarbības grupas sekretāra pienākumus un atbild par Sadarbības grupas lietvedības kārtošanu un dokumentu glabāšanu.
16. **SADARBĪBAS GRUPAS JAUTĀJUMU IZSKATĪŠANAS KĀRTĪBA**
17. Ja Sadarbības grupas pārstāvim ir informācija par šo noteikumu 4.1. un 4.2.punktā minētajiem gadījumiem saistībā ar iespējamiem bērnu tiesību pārkāpumiem, pārstāvis ierosina jautājumu par attiecīgā gadījuma izskatīšanu Sadarbības grupas sanāksmē.
18. Izskatot individuālus gadījumus, Sadarbības grupas pārstāvji sniedz un analizē viņu rīcībā esošo informāciju un saskaņo turpmāko rīcību, vienojoties par katras pārstāvētās institūcijas veicamajiem pienākumiem atbilstoši kompetencei. Panākto vienošanos ieraksta Sadarbības grupas sēdes protokolā.
19. Ja Sadarbības grupa, izskatot individuālus gadījumus, nevar vienoties par saskaņotu un koordinētu sadarbību, tā informē Valsts bērnu tiesību aizsardzības inspekciju. Valsts bērnu tiesību aizsardzības inspekcija sniedz konsultatīvu un metodisku atbalstu, lai tiktu ievērotas bērna intereses.
20. Koordinētai un mērķtiecīgai gadījuma risināšanai, Sadarbības grupa vienojas, kura no Institūcijām (Sociālais dienests, Bāriņtiesa, Limbažu novada Izglītības pārvalde vai Izglītības iestāde) un kurš darbinieks, atbilstoši savai kompetencei un gadījuma veidam, ir atbildīgs par konkrētā gadījuma koordinēšanu.
21. Sadarbības grupa par katru tās kompetencē esošu jautājumu pieņem lēmumu, kuram ir informatīvs/ieteikumu raksturs.
22. Sadarbības grupa ar savu lēmumu dod ieteikumus institūcijām un ģimenei.
23. Sadarbības grupas sēdes tiek sasauktas pēc vajadzības, bet ne retāk kā četras reizes gadā.
24. Sadarbības grupas vadītājs:
    1. vada Sadarbības grupas darbu;
    2. apstiprina sēžu darba kārtību;
    3. vada grupas sēdes;
    4. paraksta sēžu protokolus.
25. Sadarbības grupas sekretārs:
    1. protokolē sēdes un paraksta protokolu;
    2. sagatavo izskatāmos materiālus;
    3. nodrošina informācijas apmaiņu starp Sadarbības grupas pārstāvjiem, ievērojot normatīvo aktu regulējumu fizisko personu datu aizsardzības jomā;
    4. nodrošina protokolu noformēšanu, izrakstu nosūtīšanu iesaistītajam pusēm un glabāšanu.
26. Sadarbības grupas locekļi:
    1. piedalās Sadarbības grupas sanāksmēs;
    2. informē Sadarbības grupas vadītāju par nepieciešamību sasaukt sanāksmi un izskatīt attiecīgo gadījumu;
    3. sniedz un analizē viņu rīcībā esošo informāciju par izskatāmo gadījumu;
    4. nosaka risināmā gadījuma mērķi un izvirza uzdevumus mērķa sasniegšanai;
    5. izstrādā rīcības plānu, ņemot vērā katras pārstāvētās institūcijas kompetenci;
    6. vienojas par nākamās Sadarbības grupas sēdes datumu, pamatojoties uz rīcības plānā noteikto termiņu, sasniegto rezultātu izvērtēšanai. Gadījumā, ja vēlamais rezultāts nav sasniegts, nosaka turpmāko rīcību;
    7. nepieciešamības gadījumā sniedz palīdzību Sadarbības grupas vadītājam un vadītāja vietniekam dokumentu sagatavošanā izskatīšanai Sadarbības grupas sēdēs.
27. Sadarbības grupas darbs notiek sēdēs, tā pārstāvjiem piedaloties klātienē vai attālināti.
28. Sadarbības grupas sēdes darba kārtībā paredzētos jautājumus var izskatīt, ja sēdē piedalās vismaz puse no Sadarbības grupas pārstāvjiem.
29. Sadarbības grupa sēdēs var pieaicināt citus speciālistus vai pieprasīt no viņiem nepieciešamo informāciju saskaņā ar normatīvajiem aktiem fizisko personu datu aizsardzības jomā.
30. Nepieciešamības gadījumā uz Sadarbības grupas sēdi tiek uzaicinātas iesaistītās personas.
31. Sadarbības grupa pieņem lēmumus tās locekļiem balsojot. Ja balsis sadalās vienādi, izšķirošā ir vadītāja balss, bet viņa prombūtnē vadītāja vietnieka balss.
32. Sadarbības grupas sēdes protokolus paraksta Sadarbības grupas vadītājs un sekretārs, viņa prombūtnes laikā vadītāja vietnieks un sekretārs.
33. Katrs Sadarbības grupā iesaistītās institūcijas pārstāvis ievēro ētikas un konfidencialitātes principus, viņa lēmumi un rīcība atbilst Latvijas Republikas Satversmei, citiem normatīvajiem aktiem un publisko tiesību principiem, katras iestādes darba kārtības noteikumiem un nolikumam.
34. **INSTITŪCIJU KOMPETENCE SADARBĪBAS NODROŠINĀŠANĀ**
35. Sociālais dienests sniedz sociālo palīdzību un sociālos pakalpojumus vai organizē to sniegšanu ģimenēm ar bērniem, kurās ir bērna attīstībai nelabvēlīgi apstākļi, audžuģimenēm, aizbildņiem un citām personu grupām, kurām tas nepieciešams, veicina indivīda sociālo problēmu praktisku risinājumu un viņa dzīves kvalitātes uzlabošanai, sastāda un realizē sociālās korekcijas programmas atbilstoši normatīvajiem aktiem.
36. Bāriņtiesa prioritāri nodrošina bērna tiesību un tiesisko interešu aizsardzību, veic nepieciešamos, normatīvajos aktos noteiktos bērna personisko tiesību un interešu aizsardzības pasākumus.
37. Pašvaldības Limbažu novada Izglītības pārvalde atbild par bērnu tiesību aizsardzības jautājumu risināšanu izglītības iestādē un sadarbojas ar atbilstīgajām institūcijām bērnu tiesību jautājumu risināšanā savas kompetences ietvaros.
38. Pašvaldības policija veic nepieciešamos, normatīvajos aktos noteiktos bērna personisko tiesību un interešu aizsardzības pasākumus, veic preventīvos pasākumus bērnu likumpārkāpumu novēršanai.
39. **CITI JAUTĀJUMI**
40. Nolikums stājas spēkā pēc tā apstiprināšanas Limbažu novada pašvaldības domes sēdē.
41. Ar šī nolikuma spēkā stāšanās brīdi spēku zaudē:
    1. Limbažu novada pašvaldības 2020.gada 17.decembra nolikums “Limbažu novada pašvaldības Institūciju sadarbības grupas bērnu tiesību aizsardzībā nolikums”, kas apstiprināts ar Limbažu novada domes 2020.gada 17.decembra lēmumu “Par Limbažu novada pašvaldības Institūciju sadarbības grupas bērnu tiesību aizsardzībā nolikuma apstiprināšanu” (protokols Nr.29, 19.§);
    2. Salacgrīvas novada domes 2017.gada 15. novembra Lēmums Nr. 383 (protokols Nr.15.,4.§) "Par Salacgrīvas novada domes institūciju sadarbības grupas bērnu tiesību aizsardzībā nolikuma un sadarbības grupas sastāva apstiprināšanu";
    3. Salacgrīvas novada domes 2018.gada 18.aprīļa Lēmums Nr. 144 "Par grozījumiem 2017.gada 15. novembra Lēmums Nr. 383 (protokols Nr.15.,4.§) "Par Salacgrīvas novada domes institūciju sadarbības grupas bērnu tiesību aizsardzībā nolikuma un sadarbības grupas sastāva apstiprināšanu".

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**